Here is a page extracted from Wikipedia that may contain CSS, HTML, and a lot of unformatted text.

Title: روجر بيكون
Content: روچر بيكون Roger Bacon ( ايلشستر، سومرسيت ، حوالى 1214 - اكسفورد ، محتمل 11 يونيه 1294 ) ، اتعرف باسم " المدرس العجيب " Doctor Mirabilis ، و سُمى " بيكون الاول " ( قبل فرانسيس بيكون ). فيلسوف انجليزى و باحث طبيعى ، شغف بالعلوم الطبيعيه و كان يقوم باجراء تجارب و مشاهدات للظواهر الطبيعيه. مع انه عاش فى فترة قاحلة حضارى كان سائداً فيها الفكر الدينى المسيحى و التفسيرات الخرافية لكنه اهتم بالرياضيات، و اعتبر ان التجربة وحدها هى الوسيلة لليقين فى العلم ،و قد اسبب اهتمامه الكبير بالكيمياء لاتهام القساوسة المسيحيين و غيرهم ليه بانه سحار. من افكاره الفلسفيه ان الحكمة و الايمان لا ينفصلان.

روچر بيكون كان راهبا، مثله فى ذلك زى كل علما وقته، لان الاديرة فى ده العصر كانت هى مراكز الثقافه فى اوروبا. ، لكن رغم ده كانت له رؤية علمية لدرجة انه كان يقول ان دراسة الرياضيات تساعد على فهم الدين، و هو بده يعتبر من رجال العصور الوسطى مش من رجال عصر النهضة لانه كان يعتقد ان الهدف من المعارف الانسانية هى خدمة الدين. و دى مسألة طبيعية لانه اتوفى سنة 1294 و التاريخ الرسمى لبداية النهضه هو 1453. لكن مع ده خدم النهضة من ناحية انه دعا لجمع المعارف بملاحظة الطبيعة، و كان يقول لو فكرنا فى موضوع و وصلنا لنتيجه فلابد أن نمتحن دى النتيجة بالتجربة علشان أن نعرف اذا كان فيه فرق بين قياس الذهن و قياس الايدى ، او التفكير المجرد و التجربه العلميه.

مؤلفاته: كان فيها كلاما يُعتبر غريبا بمفاهيم العصور الوسطى، فكان مثلا يتكلم عن مراكب تمشى فى البحر بقوة البخار و ادوات تكبر و تصغر الأشياء زى التليسكوب و الميكروسكوب و حاجات تانيه جعلته عرضة للاتهام بالسحر. فهذه الافكار و اهتماماته بالكيمياء كانت نتيجتها ان الكنيسه اتهمته بالهرطقه و حكم عليه بالسجن لمدة تقارب 14 سنه و حظر البابا مؤلفاته.

مصادر 
 سلامه موسى ، ما هى النهضة، سلامه موسى للنشر والتوزيع، القاهرة
 الموسوعة الثقافية، مؤسسة فرانكلين للطباعة والنشر، القاهرة - نيو يورك 1972
 The New Encyclopædia Britannica, Micropædia,H.H. Berton Publisher,1973-1974

علما انجليز
فلاسفه انجليز
مواليد 1214
وفيات 1294
متعلمين فى جامعة پاريس